‘Kaper’ vra borgEen van die vier mans wat daarvan beskuldig word dat hulle op kringtelevisiekamera vasgelê is terwyl hulle ŉ motor in die Johannesburgse middestad kaap sal Maandag om borgtog aansoek doen. Siphelele Mdlalose (29), Khanyisani Ngubane (24), Mhlonishwa Mchunu (36) en Ntobeko Hlatshwayo (29) is Donderdag in hegtenis geneem. Die polisie het op ŉ Rav4 en ŉ Toyota Corolla beslag gelê. Die polisie ondersoek die mans se betrokkenheid by minstens vier kapings wat op kringtelevisiekamera vasgelê is. Die kapings het almal in die Johannesburgse middestad plaasgevind. Beeldmateriaal van die kapings het die afgelope twee weke soos ŉ veldbrand op sosiale media versprei. In een van die video’s kan daar gesien word hoe ŉ gesin in ŉ Rav4 gekaap word op die hoek van Commisioner- en Crownstraat. Die gesin word uit hul motor gepluk en van hul besittings beroof voor die kapers met die motor vlug. Klik hier om die video te sien.